ગણતંત્ર દિવસ માટે ૨૬મી જાન્યુઆરીનો દિવસ એટલા માટે પસંદ કરવામાં આવ્યો છે કે ૧૯૨૯ના ડિસેમ્બર મહિનામાં લાહોર ખાતે ભારતીય રાષ્ટ્રીય કોંગ્રેસનું અધિવેશન પંડિત જવાહરલાલ નહેરુની અધ્યક્ષતામાં મળ્યું હતું અને તેમાં એક ઠરાવ પસાર કરવામાં આવ્યો હતો જેમાં કહેવાયું હતું કે જો અંગ્રેજ સરકાર ૨૬મી જાન્યુઆરી ૧૯૩૦ના દિવસ સુધીમાં ભારતને સ્વતંત્ર દેશ તરીકે ઘોષિત નહીં કરે તો ભારત પોતાને જ સ્વતંત્ર ઘોષિત કરી દેશે.